CELEX: 32022R0670
Language: ga
Date: 2022-02-02 00:00:00
Title: Rialachán Tarmligthe (AE) 2022/670 ón gCoimisiún an 2 Feabhra 2022 lena bhforlíontar Treoir 2010/40/AE ó Pharlaimint na hEorpa agus ón gComhairle maidir le seirbhísí faisnéise tráchta fíor-ama uile-AE a sholáthar (Téacs atá ábhartha maidir le LEE)

25.4.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 122/1
               
            
         RIALACHÁN TARMLIGTHE (AE) 2022/670 ÓN gCOIMISIÚN
         an 2 Feabhra 2022
         lena bhforlíontar Treoir 2010/40/AE ó Pharlaimint na hEorpa agus ón gComhairle maidir le seirbhísí faisnéise tráchta fíor-ama uile-AE a sholáthar
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Threoir 2010/40/AE ó Pharlaimint na hEorpa agus ón gComhairle an 7 Iúil 2010 maidir le creat chun Córais Chliste Iompair a úsáid i réimse an iompair de bhóthar agus le haghaidh comhéadan le modhanna eile iompair (1), agus go háirithe Airteagal 7 de,
         De bharr an mhéid seo a leanas:
         
                     (1)
                  
                  
                     Leagtar amach in Airteagal 3(b) de Threoir 2010/40/AE mar ghníomhaíocht tosaíochta soláthar seirbhísí faisnéise tráchta fíor-ama ar fud an Aontais chun sonraíochtaí agus caighdeáin a fhorbairt agus a úsáid.
                  
               
                     (2)
                  
                  
                     Ceanglaítear le hAirteagal 6(1) de Threoir 2010/40/AE ar an gCoimisiún na sonraíochtaí is gá a ghlacadh chun comhoiriúnacht, idir-inoibritheacht agus leanúnachas a áirithiú maidir le Córais Chliste Iompair (CCI) a imlonnú agus a úsáid go hoibríochtúil chun seirbhísí faisnéise tráchta fíor-ama uile-Aontais a sholáthar. Bunaíonn an Coimisiún na sonraíochtaí sin i Rialachán Tarmligthe (AE) 2015/962 ón gCoimisiún (2), d'fhonn feabhas a chur ar inrochtaineacht, malartú, athúsáid agus nuashonrú na sonraí is gá chun seirbhísí faisnéise tráchta fíor-ama ar ardchaighdeán agus leanúnach a sholáthar ar fud an Aontais.
                  
               
                     (3)
                  
                  
                     Leanann na sonraí ar aghaidh ag soláthar an bhonn comhthéacsúil chun faisnéis tráchta fíor-ama a ghiniúint. De réir mar a luathaíonn imscaradh CCI ar fud an Aontais, tá gá le tacaíocht leanúnach i bhfoirm rochtain mhéadaithe gan uaim ar chineálacha sonraí atá ann cheana agus cineálacha nua sonraí atá ábhartha maidir le seirbhísí faisnéise tráchta fíor-ama a sholáthar, a bhfuil cumhdach geografach níos airde acu. Dá bhrí sin, tá gá le nuashonrú ar na ceanglais maidir le soláthar sonraí chun leanúint d'athúsáid éifeachtach i seirbhísí faisnéise a áirithiú d'úsáideoirí deiridh. D'fhéadfadh na ceanglais nuashonraithe seo difear a dhéanamh don slabhra sonraí ar fad, ó fhoinsiú sonraí, formáidiú agus comhiomlánú go dáileadh agus cuimsiú i seirbhísí faisnéise tráchta.
                  
               
                     (4)
                  
                  
                     Foráiltear le hAirteagal 5 de Threoir 2010/40/AE gur cheart feidhm a bheith ag sonraíochtaí arna nglacadh i gcomhréir le hAirteagal 6 den Treoir seo maidir le feidhmchláir agus seirbhísí CCI nuair a imscartar iad gan dochar do cheart gach Ballstáit cinneadh a dhéanamh maidir le himlonnú na bhfeidhmchlár agus na seirbhísí sin ar a chríoch.
                  
               
                     (5)
                  
                  
                     Ba cheart feidhm a bheith ag na sonraíochtaí sin maidir le gach seirbhís faisnéise tráchta fíor-ama a sholáthar gan dochar do shonraíochtaí ar leith a glacadh i ngníomhartha eile faoi Threoir 2010/40/AE, go háirithe Rialachán Tarmligthe (AE) Uimh. 885/2013 ón gCoimisiún (3) agus Rialachán Tarmligthe (AE) Uimh. 886/2013 ón gCoimisiún (4).
                  
               
                     (6)
                  
                  
                     Tá margadh ann cheana féin chun seirbhísí faisnéise tráchta fíor-ama a sholáthar san Aontas agus is chun leasa na n-úsáideoirí agus na gcustaiméirí araon é chomh maith le soláthraithe na seirbhísí sin go gcruthófar na coinníollacha cearta don mhargadh sin chun iad a chaomhnú agus a fhorbairt tuilleadh ar bhealaí nuálacha. Maidir le seirbhísí faisnéise tráchta fíor-ama a sholáthar, leagtar amach i dTreoir (AE) 2019/1024 ó Pharlaimint na hEorpa agus ón gComhairle (5) rialacha íosta maidir le hathúsáid faisnéise ón earnáil phoiblí ar fud an Aontais. Maidir le hathúsáid sonraí atá i seilbh na n-údarás bóithre agus na n-oibreoirí bóithre poiblí, tá na rialacha a bhunaítear leis an Rialachán seo, go háirithe na rialacha a bhaineann le nuashonruithe sonraí, infheidhme gan dochar do na rialacha arna mbunú le Treoir (AE) 2019/1024. Maidir le hathúsáid sonraí atá i seilbh sealbhóirí sonraí príobháideacha, ní fhorchuireann na rialacha a bhunaítear leis an Rialachán seo sonraí comhroinnte saor in aisce. Féadfaidh sonraí atá i seilbh sealbhóirí sonraí príobháideacha a bheith faoi réir comhaontuithe ceadúnais chun a n-athúsáid a rialáil.
                  
               
                     (7)
                  
                  
                     Le Treoir 2007/2/CE ó Pharlaimint na hEorpa agus ón gComhairle (6), cruthaítear bonneagar sonraí spásúla de chuid an Aontais Eorpaigh chun comhroinnt faisnéise spásúla agus rochtain phoiblí ar fhaisnéis spásúil (lena n-áirítear an téama sonraí spásúla “líonraí iompair” a chomhroinnt ar fud an Aontais d'fhonn tacú le beartais chomhshaoil an Aontais, agus beartais nó gníomhaíochtaí a bhféadfadh tionchar a bheith acu ar an gcomhshaol. Ba cheart na sonraíochtaí a leagtar amach sa Rialachán seo a bheith comhoiriúnach leis na sonraíochtaí a bhunaítear le Treoir 2007/2/CE agus lena ghníomhartha cur chun feidhme, go háirithe Rialachán (AE) Uimh. 1089/2010 ón gCoimisiún (7). Dá leathnófaí cur i bhfeidhm na sonraíochtaí sin i leith gach cineál sonraí bonneagair, d'fhéadfaí comhchuibhiú breise a chur chun cinn sa réimse sin freisin.
                  
               
                     (8)
                  
                  
                     Le Rialachán (AE) Uimh. 1315/2013 ó Pharlaimint na hEorpa agus ón gComhairle (8), sainítear an bonneagar iompair de bhóthar atá mar chuid den chroíghréasán agus den ghréasán cuimsitheach tras-Eorpach iompair. Níl seachtrachtaí tráchta athfhillteacha agus deacrachtaí eile bainistíochta tráchta, amhail brú tráchta, truailliú aeir nó torann, teoranta don ghréasán bóithre tras-Eorpach ná do mhótarbhealaí. Go deimhin, tarlaíonn sciar suntasach de phlódú tráchta athfhillteach i gceantair uirbeacha. Ina theannta sin, ba cheart go gceadófaí le seirbhísí faisnéise tráchta fíor-ama ar fud an Aontais taisteal ó dhoras go doras agus níor cheart iad a theorannú don ghréasán cuimsitheach tras-Eorpach bóithre agus do mhótarbhealaí eile. Dá bhrí sin, ba cheart do na Ballstáit na sonraíochtaí sin a chur i bhfeidhm ar an ngréasán bóithre ina iomláine, cé is moite de bhóithre nach bhfuil faoi úinéireacht údaráis phoiblí bóthair nó iompair. Níor cheart bóithre atá faoi úinéireacht údaráis phoiblí bóthair nó iompair ach a shanntar d'eintiteas príobháideach i bhfoirm lamháltais bhainistíochta a bheith mar chuid den eisceacht seo.
                  
               
                     (9)
                  
                  
                     Ba cheart d'údaráis bhóithre nó d'oibreoirí bóithre cineálacha sonracha sonraí a mheastar a bheith ríthábhachtach chun tuilleadh forbartha a dhéanamh ar sheirbhísí faisnéise tráchta iontaofa agus chun sábháilteacht tráchta a fheabhsú, amhail rialacháin tráchta, srianta agus dúnadh bóithre nó lána. I ngeall ar a thábhachtaí, ní mór na cineálacha sonraí sin a chur ar fáil mar chloch mhíle níos luaithe i gcomparáid le cineálacha eile sonraí.
                  
               
                     (10)
                  
                  
                     Chun go bhféadfar na forbairtí is gá a dhéanamh i réimse na hinrochtaineachta agus an chaighdeánaithe sonraí, ba cheart cur chun feidhme céimnithe a chur san áireamh. Leis an gcéimniú sin, ba cheart go soláthrófaí méadú indéanta agus de réir a chéile ar chumhdach geografach agus inrochtaineacht ar shonraí. Chun na críche sin, ba cheart do na Ballstáit príomhlíonra bóithre a shainiú laistigh dá gcríoch. Chun an gréasán bóithre príomha sin a shainiú, féadfaidh na Ballstáit an sainmhíniú ar an ngréasán a athúsáid mar a cheanglaítear le hAirteagal 1 de Threoir 2008/96/CE ó Pharlaimint na hEorpa agus ón gComhairle (9).
                  
               
                     (11)
                  
                  
                     I bhfianaise éagsúlacht na bhfoinsí sonraí, idir bhraiteoirí bunaithe ar bhonneagar agus fheithiclí atá ag gníomhú mar bhraiteoirí, tá sé tábhachtach go mbeadh na sonraíochtaí ailínithe leis na catagóirí sonraí agus na cineálacha sonraí ábhartha, lena gcumhdaítear foinsí éagsúla féideartha de na sonraí agus den teicneolaíocht a úsáidtear chun na sonraí a chruthú nó a nuashonrú.
                  
               
                     (12)
                  
                  
                     I gcás ina bhfuil próiseáil sonraí pearsanta i gceist leis na bearta dá bhforáiltear leis an Rialachán seo, ba cheart iad a dhéanamh i gcomhréir le dlí an Aontais i dtaca le cosaint sonraí pearsanta agus príobháideachas, go háirithe Rialachán (AE) 2016/679 ó Pharlaimint na hEorpa agus ón gComhairle (10), agus, i gcás inarb infheidhme, Treoir 2002/58/CE ó Pharlaimint na hEorpa agus ón gComhairle (11). Tá feidhm ag codanna de Threoir 2002/58/CE freisin maidir le próiseáil sonraí neamhphearsanta.
                  
               
                     (13)
                  
                  
                     Chun soláthar comhchuibhithe gan uaim de sheirbhísí faisnéise tráchta fíor-ama a fhorbairt, ba cheart do na Ballstáit brath ar réitigh agus caighdeáin theicniúla atá ann cheana, arna soláthar ag na heagraíochtaí Eorpacha agus idirnáisiúnta um chaighdeánú, amhail DATEX II (CEN/TS 16157 agus leaganacha arna n-uasghrádú ina dhiaidh sin) agus ar chaighdeáin ISO. Maidir le cineálacha sonraí nach bhfuil aon fhormáid chaighdeánaithe ar fáil ina leith, ba cheart na Ballstáit agus páirtithe leasmhara a spreagadh chun comhoibriú chun teacht ar chomhaontú maidir le sainmhíniú sonraí, formáid sonraí agus meiteashonraí.
                  
               
                     (14)
                  
                  
                     Tá roinnt modhanna tagartha suímh dinimiciúla ann cheana féin san Aontas agus tá siad á gcur i bhfeidhm sna Ballstáit. Ba cheart leanúint de mhodhanna tagartha suímh éagsúla a úsáid. Ba cheart na Ballstáit agus na pháirtithe leasmhara, áfach, a spreagadh chun comhoibriú d'fhonn teacht ar chomhaontú maidir le modhanna ceadaithe chun tagairt suímh a dhéanamh, más gá trí chomhlachtaí Eorpacha um chaighdeánú.
                  
               
                     (15)
                  
                  
                     Tá inrochtaineacht agus nuashonrú rialta sonraí ag údaráis bhóithre agus oibreoirí bóithre riachtanach chun gur féidir léarscáileanna digiteacha cothrom le dáta agus cruinn a tháirgeadh ar sócmhainn lárnach iad d'fheidhmchláir iontaofa CCI. Ba cheart táirgeoirí na léarscáile digití a spreagadh chun nuashonruithe ábhartha sonraí a chomhtháthú ina seirbhísí léarscáile agus nuashonraithe léarscáile atá acu cheana féin go tráthúil. Chun beartais phoiblí amhail sábháilteacht ar bhóithre a chomhlíonadh, ba cheart do sholáthraithe seirbhíse agus do tháirgeoirí léarscáileanna digiteacha comhoibriú le húdaráis phoiblí chun míchruinnis ina gcuid sonraí a cheartú.
                  
               
                     (16)
                  
                  
                     Tá inrochtaineacht sonraí cruinne agus cothrom le dáta riachtanach chun seirbhísí faisnéise tráchta fíor-ama a sholáthar ar fud an Aontais. Déanann údaráis bhóithre, oibreoirí bóithre, sealbhóirí sonraí a ghintear san fheithicil, páirtithe leasmhara a bhaineann le hathluchtú agus athbhreoslú, oibreoirí dolaí agus soláthraithe seirbhíse faisnéise tráchta fíor-ama na sonraí ábhartha a bhailiú agus a stóráil. Chun malartú éasca agus athúsáid na sonraí sin a éascú chun seirbhísí den sórt sin a sholáthar, ba cheart d'údaráis bhóithre, d'oibreoirí bóithre, do shealbhóirí sonraí a ghintear san fheithicil, athluchtú agus athbhreoslú páirtithe leasmhara, ba cheart d'oibreoirí dolaí agus do sholáthraithe seirbhíse faisnéise tráchta fíor-ama na sonraí, na meiteashonraí comhfhreagracha agus an fhaisnéis maidir le cáilíocht na sonraí a dhéanamh inaimsithe agus inrochtana d'údaráis bhóithre eile, d'oibreoirí bóithre, d'athluchtú agus d'athbhreoslú geallsealbhóirí a bhaineann le hábhar, oibreoirí dolaí, soláthraithe seirbhíse faisnéise tráchta fíor-ama, táirgeoirí léarscáileanna digiteacha tríd an bpointe rochtana náisiúnta nó comhchoiteann. Is féidir leis an bpointe rochtana a bheith i bhfoirm taisclainne, clárlann, tairsí gréasáin nó a leithéid ag brath ar an gcineál sonraí. Féadfaidh pointí rochtana náisiúnta nó comhchoiteanna aird a thabhairt freisin ar áiteanna eile inar féidir rochtain a fháil ar na sonraí, gan na sonraí féin a óstáil. Ba cheart do na Ballstáit na pointí rochtana poiblí agus príobháideacha atá ann cheana a athghrúpáil in aon phointe amháin lena gcumasaítear rochtain ar na cineálacha sonraí ábhartha uile atá ar fáil a thagann faoi raon feidhme na sonraíochtaí sin. Féadfaidh na Ballstáit leanúint de na pointí rochtana a bunaíodh faoi Rialachán Tarmligthe (AE) 2015/962 a úsáid agus ba cheart an cead a bheith acu cinneadh a dhéanamh na pointí rochtana arna mbunú faoi ghníomhartha tarmligthe eile arna nglacadh faoi Threoir 2010/40/AE a úsáid mar na pointí rochtana náisiúnta do na sonraí a thagann faoi raon feidhme an Rialacháin seo.
                  
               
                     (17)
                  
                  
                     Chun go mbeidh údaráis bhóithre, oibreoirí bóithre, páirtithe leasmhara a bhaineann le hathluchtú agus athbhreoslú, oibreoirí dolaí, soláthraithe seirbhíse agus táirgeoirí léarscáileanna digiteacha in ann na sonraí ábhartha a aimsiú agus a úsáid go rathúil agus go costéifeachtach, is gá cur síos ceart a dhéanamh ar ábhar agus struchtúr na sonraí sin trí mheiteashonraí iomchuí a úsáid.
                  
               
                     (18)
                  
                  
                     Ní mór do sheirbhísí faisnéise tráchta fíor-ama a bheith cruinn chun an fhaisnéis is fearr is féidir a sholáthar d'úsáideoirí deiridh i dtéarmaí iontaofachta agus tráthúlachta. Chun feabhas a chur ar na tairbhí d'úsáideoirí bóithre ó thaobh sábháilteacht ar bhóithre méadaithe agus níos lú brú tráchta, ba cheart go léireodh na seirbhísí sin tosaíochtaí na n-údarás bóithre freisin, mar a chuirtear in iúl mar shampla trí phleananna cúrsaíochta tráchta a bhfuil rochtain dhigiteach orthu.
                  
               
                     (19)
                  
                  
                     Níor cheart go gcuirfeadh na sonraíochtaí sin d'oibleagáid ar aon gheallsealbhóir tús a chur le haon sonraí nach bhfuil á mbailiú acu cheana féin nó aon sonraí nach bhfuil ar fáil cheana féin i bhformáid mheaisín-inléite a dhigitiú. Níor cheart feidhm a bheith ag na ceanglais shonracha maidir le nuashonruithe sonraí ach amháin maidir leis na sonraí a bhailítear go hiarbhír agus atá ar fáil i bhformáid dhigiteach mheaisín-inléite. Ag an am céanna, ba cheart na Ballstáit a spreagadh chun bealaí costéifeachtacha a lorg atá oiriúnach dá riachtanais chun na sonraí atá ann cheana maidir le bonneagar agus sonraí maidir le rialacháin agus srianta a dhigitiú.
                  
               
                     (20)
                  
                  
                     Níor cheart go gcuirfeadh na sonraíochtaí sin d'oibleagáid ar údaráis bhóithre ná ar oibreoirí bóithre pleananna cúrsaíochta tráchta agus bearta bainistithe tráchta sealadacha a shainiú nó a chur chun feidhme. Níor cheart dóibh iallach a chur ar sholáthraithe seirbhíse aon cheann dá gcuid sonraí a roinnt le soláthraithe seirbhíse eile. Ba cheart an t-iarratas a bheith ag soláthraithe seirbhíse comhaontuithe tráchtála a thabhairt i gcrích eatarthu féin chun sonraí ábhartha a athúsáid.
                  
               
                     (21)
                  
                  
                     Ba cheart na Ballstáit agus páirtithe leasmhara CCI a spreagadh chun comhoibriú chun teacht ar chomhaontú maidir le sainmhínithe comhchoiteanna ar cháilíocht sonraí d'fhonn táscairí coiteanna maidir le cáilíocht sonraí a úsáid ar fud an tslabhra luacha sonraí tráchta, amhail iomláine, cruinneas agus cothrom le dáta na sonraí, an modh fála agus an modh tagartha suímh a úsáidtear, chomh maith le seiceálacha cáilíochta a chuirtear i bhfeidhm. Ba cheart iad a spreagadh freisin chun oibriú tuilleadh chun modhanna gaolmhara a bhunú chun cáilíocht a thomhas agus chun faireachán a dhéanamh ar na cineálacha éagsúla sonraí. Ba cheart na Ballstáit a spreagadh chun a gcuid eolais, taithí agus dea-chleachtas sa réimse sin a roinnt lena chéile sna tionscadail chomhordúcháin leanúnacha agus a bheidh ann amach anseo.
                  
               
                     (22)
                  
                  
                     Aithnítear gur féidir le húsáid sonraí agus seirbhísí faisnéise tráchta fíor-ama a ghineann soláthraithe seirbhíse príobháideacha agus sealbhóirí sonraí a ghintear san fheithicil a bheith ina mbealach costéifeachtach d'údaráis bhóithre agus d'oibreoirí bóithre chun bainistiú tráchta, sábháilteacht ar bhóithre agus bainistiú agus cothabháil bonneagair a fheabhsú. Ba cheart d'údaráis phoiblí téarmaí coiteanna FRAND a úsáid agus na sonraí nó na seirbhísí sin á bhfáil acu le haghaidh na gcúraimí thuasluaite, chun na bacainní ar rochtain a laghdú agus chun trédhearcacht a chruthú maidir leis na coinníollacha athúsáide. Moltar do na Ballstáit agus do pháirtithe leasmhara ábhartha na téarmaí coiteanna FRAND is infheidhme maidir le hathúsáid na gcineálacha sonraí ábhartha a shainiú chun na cúraimí poiblí sin a chur i gcrích.
                  
               
                     (23)
                  
                  
                     Féadfaidh soláthraithe seirbhíse príobháideacha úsáid a bhaint as sonraí a bhailíonn údaráis bhóithre agus oibreoirí bóithre mar shonraí ionchuir dá seirbhísí faisnéise tráchta fíor-ama féin. Ba cheart na téarmaí agus na coinníollacha sonracha is infheidhme maidir le hathúsáid na sonraí sin a fhágáil faoi na páirtithe lena mbaineann gan dochar d'fhorálacha Threoir (AE) 2019/1024 (12). Ba cheart do sholáthraithe seirbhísí príobháideacha cineálacha áirithe sonraí a sholáthraíonn údaráis bhóithre agus oibreoirí bóithre, amhail pleananna cúrsaíochta tráchta, rialacháin tráchta agus srianta tráchta agus bearta bainistithe tráchta sealadacha, a athúsáid chun inrochtaineacht úsáideoirí bóthair ar an bhfaisnéis ábhartha a áirithiú trí sheirbhísí faisnéise tráchta fíor-ama.
                  
               
                     (24)
                  
                  
                     Chun a áirithiú go gcuirfear na sonraíochtaí sin chun feidhme i gceart, ba cheart do na Ballstáit measúnú a dhéanamh ar chomhlíonadh na gceanglas maidir le hinrochtaineacht, malartú, athúsáid agus nuashonrú na sonraí ag na húdaráis bhóithre, oibreoirí bóithre, táirgeoirí léarscáileanna digiteacha, oibreoirí dolaí, páirtithe leasmhara a bhaineann le hathluchtú agus athbhreoslú, sealbhóirí soláthraithe sonraí agus soláthraithe seirbhíse a ghintear san fheithicil. Chuige sin, ba cheart an saorchead a bheith ag na húdaráis inniúla brath ar dhearbhuithe comhlíontachta fianaise-bhunaithe arna dtíolacadh ag údaráis bhóithre, oibreoirí bóithre, táirgeoirí léarscáileanna digiteacha, oibreoirí dolaí, páirtithe leasmhara a bhaineann le hathluchtú agus athbhreoslú, sealbhóirí soláthraithe sonraí agus soláthraithe seirbhíse a ghintear san fheithicil. Ba cheart do na Ballstáit oibriú le chéile chun a gcur chuige i leith measúnú ar chomhlíonadh sna tionscadail chomhordúcháin leanúnacha agus a bheidh ann amach anseo a chomhchuibhiú, tionscadail a chuidíonn le sonraíochtaí an Rialacháin seo a chur chun feidhme.
                  
               
                     (25)
                  
                  
                     Ní chuireann na sonraíochtaí sin teorainn leis an tsaoirse chun craoltóirí raidió a chur in iúl a mhéid nach gcuireann siad d'oibleagáid orthu aon seasamh sonrach a ghlacadh maidir leis an bhfaisnéis atá le scaipeadh, agus go bhfágann siad dóthain spáis do na Ballstáit a dtraidisiúin bhunreachtúla náisiúnta a chur san áireamh maidir le saoirse chun craoltóirí raidió a chur in iúl.
                  
               
                     (26)
                  
                  
                     Agus méid na n-athruithe riachtanacha á gcur san áireamh, ba cheart Rialachán Tarmligthe (AE) 2015/962 a aisghairm,
                  
               TAR ÉIS AN RIALACHÁN SEO A GHLACADH:
         
            Airteagal 1
            Ábhar agus raon feidhme
            
               1.   Bunaítear leis an Rialachán seo na sonraíochtaí is gá chun a áirithiú go mbeidh rochtain, malartú, athúsáid agus nuashonrú sonraí ag sealbhóirí sonraí agus úsáideoirí sonraí chun seirbhísí faisnéise tráchta fíor-ama uile-Aontais a sholáthar, agus chun a áirithiú go mbeidh na seirbhísí sin cruinn agus ar fáil thar theorainneacha d'úsáideoirí deiridh.
            
            
               2.   Tá feidhm ag an Rialachán seo maidir leis an ngréasán bóithre ar fad atá inrochtana go poiblí do thrácht mótair. Mar eisceacht, ní bheidh feidhm aige maidir le bóithre príobháideacha, mura cuid den ghréasán cuimsitheach TEN-T iad nó má ainmnítear iad mar mhótarbhealach nó mar phríomhbhóthar.
            
            
               3.   Beidh feidhm ag an Rialachán seo i gcomhréir le hAirteagal 5 de Threoir 2010/40/AE.
            
         
         
            Airteagal 2
            Sainmhínithe
            Chun críocha an Rialacháin seo, beidh feidhm ag na sainmhínithe a leagtar síos in Airteagal 4 de Threoir 2010/40/AE.
            Beidh feidhm freisin ag na sainmhínithe seo a leanas:
            
                        (1)
                     
                     
                        ciallaíonn “croíghréasán bóithre tras-Eorpach” an bonneagar iompair de bhóthar atá mar chuid den chroíghréasán mar a shainmhínítear i Rialachán (AE) Uimh. 1315/2013;
                     
                  
                        (2)
                     
                     
                        ciallaíonn “gréasán bóithre tras-Eorpach cuimsitheach” an bonneagar iompair de bhóthar atá mar chuid den ghréasán cuimsitheach mar a shainmhínítear i Rialachán (AE) Uimh. 1315/2013;
                     
                  
                        (3)
                     
                     
                        ciallaíonn “mótarbhealach” bóthar a ainmneoidh an Ballstát ina bhfuil sé suite amhlaidh;
                     
                  
                        (4)
                     
                     
                        ciallaíonn “inrochtaineacht na sonraí” an fhéidearthacht na sonraí a iarraidh agus a fháil tráth ar bith i bhformáid dhigiteach mheaisín-inléite;
                     
                  
                        (5)
                     
                     
                        ciallaíonn “sonraí statacha” sonraí nach n-athraíonn go minic ná go tráthrialta;
                     
                  
                        (6)
                     
                     
                        ciallaíonn “sonraí dinimiciúla” sonraí a athraíonn go minic nó go tráthrialta;
                     
                  
                        (7)
                     
                     
                        ciallaíonn “nuashonrú sonraí” aon mhodhnú ar na sonraí atá ann cheana, lena n-áirítear eilimintí nua nó breise a scriosadh nó a chur isteach;
                     
                  
                        (8)
                     
                     
                        ciallaíonn “faisnéis tráchta fíor-ama” faisnéis a dhíorthaítear ó aon sonraí maidir leis an mbonneagar, sonraí maidir le rialacháin agus srianta, sonraí faoi staid an líonra agus sonraí maidir le húsáid fíor-ama an líonra, nó an teaglaim díobh sin;
                     
                  
                        (9)
                     
                     
                        ciallaíonn “seirbhís faisnéise tráchta fíor-ama” seirbhís CCI a sholáthraíonn faisnéis tráchta fíor-ama d'úsáideoirí deiridh láithreach;
                     
                  
                        (10)
                     
                     
                        ciallaíonn “údarás bóithre” aon údarás poiblí atá freagrach as pleanáil, rialú nó bainistiú bóithre a thagann faoina inniúlacht chríochach;
                     
                  
                        (11)
                     
                     
                        ciallaíonn “oibreoir bóithre” aon eintiteas poiblí nó príobháideach atá freagrach as cothabháil agus bainistiú na sreafaí tráchta ar bhóithre agus a bhainistiú;
                     
                  
                        (12)
                     
                     
                        ciallaíonn “soláthraí seirbhíse” aon soláthraí poiblí nó príobháideach de sheirbhís faisnéise tráchta fíor-ama, seachas aon soláthraí sonraí a iompar chuig úsáideoirí sonraí amháin;
                     
                  
                        (13)
                     
                     
                        ciallaíonn “oibreoir dolaí” aon eintiteas poiblí nó príobháideach a ghlacann ról an tsoláthraí seirbhíse dolaí nó an mhuirearóra dolaí mar a shainmhínítear i dTreoir (AE) 2019/520 ó Pharlaimint na hEorpa agus ón gComhairle (13);
                     
                  
                        (14)
                     
                     
                        ciallaíonn “sealbhóir sonraí” aon duine dlítheanach, ábhar sonraí nó eintiteas poiblí nó príobháideach a bhfuil sé de cheart aige rochtain a thabhairt ar na cineálacha sonraí a liostaítear san Iarscríbhinn atá faoina rialú nó chun na cineálacha sonraí sin a chomhroinnt, i gcomhréir leis an dlí is infheidhme de chuid an Aontais nó leis an dlí náisiúnta;
                     
                  
                        (15)
                     
                     
                        ciallaíonn “úsáideoir sonraí” aon údarás bóithre, oibreoir bóthair, oibreoir dolaí, soláthraí seirbhíse agus táirgeoir léarscáile digití nó aon eintiteas eile a úsáideann sonraí chun faisnéis tráchta fíor-ama a chruthú nó, i gcás ina gceadaítear é leis na téarmaí agus na coinníollacha arna gcinneadh ag an sealbhóir sonraí, agus na sonraí á n-úsáid chun críocha eile a bhaineann le soghluaisteacht;
                     
                  
                        (16)
                     
                     
                        ciallaíonn “úsáideoir deiridh” aon úsáideoir bóthair, duine nádúrtha nó dlítheanach, a bhfuil rochtain aige ar sheirbhísí faisnéise tráchta fíor-ama;
                     
                  
                        (17)
                     
                     
                        ciallaíonn “pointe rochtana” comhéadan digiteach ina bhfuil rochtain ar shonraí a liostaítear san Iarscríbhinn, mar aon leis na meiteashonraí comhfhreagracha, lena n-athúsáid d'úsáideoirí sonraí, nó i gcás ina gcuirtear foinsí agus meiteashonraí na sonraí sin ar fáil lena n-athúsáid d'úsáideoirí sonraí;
                     
                  
                        (18)
                     
                     
                        ciallaíonn “meiteashonraí” tuairisc struchtúrtha ar inneachar na sonraí lena n-éascaítear aimsiú agus úsáid na sonraí sin;
                     
                  
                        (19)
                     
                     
                        ciallaíonn “seirbhísí fionnachtana” seirbhísí lena gceadaítear cuardach a dhéanamh ar na sonraí iarrtha trí úsáid a bhaint as inneachar na meiteashonraí comhfhreagracha agus inneachar den sórt sin a thaispeáint;
                     
                  
                        (20)
                     
                     
                        ciallaíonn “bearta bainistithe tráchta sealadacha” bearta sealadacha atá ceaptha suaitheadh tráchta ar leith a réiteach agus atá ceaptha, mar shampla, chun sreafaí tráchta a rialú agus a threorú;
                     
                  
                        (21)
                     
                     
                        ciallaíonn “pleananna cúrsaíochta tráchta” bearta buana bainistithe tráchta atá deartha ag bainisteoirí tráchta chun sreafaí tráchta a rialú agus a threorú mar fhreagairt ar shuaitheadh tráchta buan nó athfhillteach;
                     
                  
                        (22)
                     
                     
                        ciallaíonn “comharthaí tráchta” aon chomhartha bóthair, comhartha, feiste, fógra nó marcáil bóthair a shainaithníonn contúirt, a thugann comhairle do dhaoine faoi na réamhchúraimí atá le glacadh i gcoinne contúirte den sórt sin, a léiríonn go bhfuil rialachán bóthair ann nó go gcuireann sé rialachán den sórt sin chun feidhme, tar éis Choinbhinsiún Vín ar Chomharthaí agus Comharthaí Bóthair;
                     
                  
                        (23)
                     
                     
                        ciallaíonn “príomhbhóithre” bóthar lasmuigh de limistéir uirbeacha a nascann cathracha nó réigiúin mhóra, nó iad araon, nach n-aicmítear mar chuid den ghréasán bóithre cuimsitheach tras-Eorpach nó mar mhótarbhealach;
                     
                  
                        (24)
                     
                     
                        ciallaíonn “bóithre príobháideacha” bóthar nach le húdarás poiblí bóthair nó iompair é, seachas bóithre ar le húdarás poiblí bóthair nó iompair iad ach a shanntar d'eintiteas príobháideach i bhfoirm lamháltais bhainistíochta;
                     
                  
                        (25)
                     
                     
                        ciallaíonn “sonraí maidir le bonneagar” sonraí a chuireann síos ar an ngréasán bóithre nó ar shaoráidí ar an ngréasán bóithre nó ar feadh an ghréasáin bóithre;
                     
                  
                        (26)
                     
                     
                        ciallaíonn “sonraí maidir le rialacháin agus srianta” sonraí a bhaineann le rialachán tráchta nó le srian is infheidhme maidir le feithiclí ar an ngréasán bóithre;
                     
                  
                        (27)
                     
                     
                        ciallaíonn “sonraí faoi staid an líonra” sonraí lena ndéantar cur síos ar chásanna sealadacha a d'fhéadfadh taisteal a chosc nó a mhoilliú nó a d'fhéadfadh an t-úsáideoir deiridh a chur ar an eolas i gcásanna contúirteacha;
                     
                  
                        (28)
                     
                     
                        ciallaíonn “sonraí maidir le húsáid fíor-ama an ghréasáin” sonraí ina ndéantar cur síos ar úsáid reatha an ghréasáin bóithre agus roghanna úsáide ar an ngréasán bóithre;
                     
                  
                        (29)
                     
                     
                        ciallaíonn “cineálacha sonraí ríthábhachtacha” cineálacha sonraí a mheastar a bheith ríthábhachtach ar mhaithe le hiontaofacht mhéadaithe seirbhísí faisnéise tráchta fíor-ama, lena dtacaítear le taisteal sábháilte agus éifeachtúil ó dhoras go doras agus le seirbhísí soghluaisteachta amach anseo;
                     
                  
                        (30)
                     
                     
                        ciallaíonn “sonraí a ghintear san fheithicil” aon sonraí a chruthaíonn an fheithicil nó aon fheiste ar bord atá leabaithe san fheithicil nó i bhfeistí pearsanta a thairgeann feidhmchláir CCI le linn don fheithicil a bheith in úsáid;
                     
                  
                        (31)
                     
                     
                        ciallaíonn “sealbhóir sonraí a ghintear san fheithicil” aon eintiteas a bhíonn ag gabháil do bhailiú sonraí, comhiomlánú nó cineálacha eile próiseála a ghintear i bhfeithicil chun ceanglais phríobháideachais a chomhlíonadh;
                     
                  
                        (32)
                     
                     
                        ciallaíonn “coinníollacha FRAND (Cothroma, Réasúnacha agus Neamh-Idirdhealaitheacha)” téarmaí ceadúnais arna gcaibidliú de mheon macánta, lena gceadaítear rochtain ar sheirbhísí nó ar shonraí mar mhalairt ar luach saothair cóir, faoi na téarmaí céanna nó comhchosúla a chinntear le húsáideoirí eile.
                     
                  
         
            Airteagal 3
            Pointí rochtana roghnacha
            
               1.   Bunóidh gach Ballstát pointe rochtana náisiúnta. Beidh an pointe rochtana náisiúnta ina phointe rochtana aonair d'úsáideoirí sonraí ar na sonraí a liostaítear san Iarscríbhinn, lena n-áirítear nuashonruithe sonraí, arna soláthar ag na sealbhóirí sonraí dá dtagraítear in Airteagal 4 go hAirteagal 11 agus a bhaineann le críoch Ballstáit ar leith.
            
            
               2.   Féadfar pointí rochtana náisiúnta nó comhchoiteanna atá ann cheana agus a bunaíodh chun Airteagal 3 de Rialachán Tarmligthe (AE) 2015/962 nó na ceanglais a eascraíonn as gníomhartha tarmligthe eile arna nglacadh faoi Threoir 2010/40/AE a úsáid mar phointí rochtana náisiúnta chun críocha an Rialacháin seo má mheasann na Ballstáit gurb iomchuí sin.
            
            
               3.   Cuirfidh pointí rochtana náisiúnta seirbhísí fionnachtana ar fáil d'úsáideoirí sonraí, mar shampla seirbhísí lena gceadaítear cuardach a dhéanamh ar na sonraí iarrtha trí úsáid a bhaint as inneachar na meiteashonraí comhfhreagracha agus inneachar den sórt sin a thaispeáint.
            
            
               4.   Áiritheoidh sealbhóirí sonraí poiblí agus príobháideacha go soláthróidh siad na meiteashonraí chun go mbeidh úsáideoirí sonraí in ann tacair sonraí a aimsiú agus a úsáid trí phointí rochtana náisiúnta.
            
            
               5.   Féadfaidh dhá Bhallstát nó níos mó pointe rochtana comhchoiteann a chur ar bun.
            
            
               6.   Is féidir le haon eintiteas a sholáthraíonn sonraí tríd an bPointe Rochtana Náisiúnta é sin a dhéanamh trí sheachvótálaí i gcomhréir leis na comhaontuithe is infheidhme, mar shampla trí bhunachar sonraí nó comhbhailitheoir tríú páirtí. Ní mhaolaíonn sé seo sealbhóir bunaidh na sonraí ar fhreagrachtaí maidir le cáilíocht na mbunsonraí atá á soláthar.
            
         
         
            Airteagal 4
            Inrochtaineacht, malartú agus athúsáid sonraí maidir le bonneagar
            
               1.   Chun soláthar seirbhísí faisnéise tráchta comhoiriúnacha, idir-inoibritheacha agus leanúnacha a éascú ar fud an Aontais, soláthróidh údaráis bhóithre, oibreoirí bóithre, oibreoirí dolaí agus páirtithe leasmhara a bhaineann le hathluchtú agus athbhreoslú na sonraí maidir le bonneagar a liostaítear san Iarscríbhinn a bhailíonn siad i bhformáid chaighdeánaithe amhail an tsonraíocht sonraí INSPIRE maidir le gréasáin iompair, TN-ITS (CEN/TS17268 agus leaganacha uasghrádaithe ina dhiaidh sin) nó DATEX II (EN 16157, CEN/TS 16157 agus leaganacha uasghrádaithe ina dhiaidh sin). Déanfar aon nuashonrú ar na sonraí sin de bhun Airteagal 8.
               Má tá caighdeáin bhreise nó caighdeáin mhalartacha le sainiú, beidh feidhm ag na coinníollacha seo a leanas:
               
                           —
                        
                        
                           comhoibreoidh na Ballstáit chun na caighdeáin bhreise nó na caighdeáin mhalartacha sin a shainiú;
                        
                     
                           —
                        
                        
                           beidh formáidí digiteacha meaisín-inléite comhoiriúnach leis na caighdeáin atá ann cheana dá dtagraítear sa chéad abairt den mhír seo.
                        
                     
            
               2.   Beidh rochtain ag aon úsáideoir sonraí laistigh den Aontas ar na sonraí dá dtagraítear i mír 1 agus ar na meiteashonraí comhfhreagracha lena n-áirítear faisnéis maidir lena gcáilíocht:
               
                           (a)
                        
                        
                           ar bhonn neamh-idirdhealaitheach;
                        
                     
                           (b)
                        
                        
                           ceanglais cháilíochta íosta seo a leanas a n-aontóidh na Ballstáit leo i gcomhar leis na páirtithe leasmhara ábhartha;
                        
                     
                           (c)
                        
                        
                           laistigh de thréimhse ama a fheistiú d'úsáid iontaofa agus éifeachtach na sonraí chun faisnéis tráchta fíor-ama a chruthú;
                        
                     
                           (d)
                        
                        
                           pointe rochtana náisiúnta nó comhchoiteann dá dtagraítear in Airteagal 3.
                        
                     
            
               3.   Comhoibreoidh úsáideoirí sonraí a úsáideann na sonraí dá dtagraítear i mír 1 agus sealbhóirí sonraí chun a áirithiú go gcuirfear aon mhíchruinneas a bhaineann leis na sonraí in iúl gan mhoill don sealbhóir sonraí as a dtagann na sonraí.
            
         
         
            Airteagal 5
            Inrochtaineacht, malartú agus athúsáid sonraí maidir le rialacháin agus srianta
            
               1.   Chun soláthar seirbhísí faisnéise tráchta comhoiriúnacha, idir-inoibritheacha agus leanúnacha a éascú ar fud an Aontais, soláthróidh údaráis bhóithre, oibreoirí bóithre agus oibreoirí dolaí na sonraí maidir le rialacháin agus srianta a liostaítear san Iarscríbhinn a bhailíonn siad i bhformáid DATEX II (EN 16157, CEN/TS 16157 agus leaganacha uasghrádaithe ina dhiaidh sin) nó TN-ITS (CEN/TS 17268 agus leaganacha uasghrádaithe ina dhiaidh sin). Déanfar aon nuashonrú ar na sonraí sin de bhun Airteagal 9.
               Má tá caighdeáin bhreise nó caighdeáin mhalartacha le sainiú, beidh feidhm ag na coinníollacha seo a leanas:
               
                           —
                        
                        
                           comhoibreoidh na Ballstáit chun na caighdeáin bhreise nó na caighdeáin mhalartacha sin a shainiú;
                        
                     
                           —
                        
                        
                           beidh formáidí digiteacha meaisín-inléite comhoiriúnach leis na caighdeáin atá ann cheana dá dtagraítear sa chéad abairt den mhír seo.
                        
                     
            
               2.   Beidh rochtain ag aon úsáideoir sonraí laistigh den Aontas ar na sonraí dá dtagraítear i mír 1 agus ar na meiteashonraí comhfhreagracha lena n-áirítear faisnéis maidir lena gcáilíocht:
               
                           (a)
                        
                        
                           ar bhonn neamh-idirdhealaitheach;
                        
                     
                           (b)
                        
                        
                           ceanglais cháilíochta íosta seo a leanas a n-aontóidh na Ballstáit leo i gcomhar leis na páirtithe leasmhara ábhartha;
                        
                     
                           (c)
                        
                        
                           laistigh de thréimhse ama a fheistiú d'úsáid iontaofa agus éifeachtach na sonraí chun faisnéis tráchta fíor-ama a chruthú;
                        
                     
                           (d)
                        
                        
                           pointe rochtana náisiúnta nó comhchoiteann dá dtagraítear in Airteagal 3.
                        
                     
            
               3.   Comhoibreoidh úsáideoirí sonraí a úsáideann na sonraí dá dtagraítear i mír 1 agus sealbhóirí sonraí chun a áirithiú go gcuirfear aon mhíchruinneas a bhaineann leis na sonraí in iúl gan mhoill don sealbhóir sonraí as a dtagann na sonraí.
            
            
               4.   Déanfaidh soláthraithe seirbhíse sonraí maidir le haon phleananna cúrsaíochta tráchta agus rialacháin tráchta agus srianta arna bhforbairt ag na húdaráis inniúla a phróiseáil agus a áireamh sna seirbhísí ábhartha a sholáthraíonn siad, gan costais bhreise don úsáideoir deiridh.
            
         
         
            Airteagal 6
            Inrochtaineacht, malartú agus athúsáid sonraí maidir le staid an líonra
            
               1.   Chun soláthar seirbhísí faisnéise tráchta comhoiriúnacha, idir-inoibritheacha agus leanúnacha a éascú ar fud an Aontais, soláthróidh údaráis bhóithre, oibreoirí bóithre, sealbhóirí sonraí agus soláthraithe seirbhíse a ghintear san fheithicil na sonraí maidir le staid an ghréasáin a liostaítear san Iarscríbhinn a bhailíonn siad i bhformáid DATEX II (EN 16157, CEN/TS 16157 agus leaganacha uasghrádaithe ina dhiaidh sin). Déanfar aon nuashonrú ar na sonraí sin de bhun Airteagal 10.
               Má tá caighdeáin bhreise nó caighdeáin mhalartacha le sainiú, beidh feidhm ag na coinníollacha seo a leanas:
               
                           —
                        
                        
                           comhoibreoidh na Ballstáit chun na caighdeáin bhreise nó na caighdeáin mhalartacha sin a shainiú;
                        
                     
                           —
                        
                        
                           beidh formáidí digiteacha meaisín-inléite comhoiriúnach leis na caighdeáin atá ann cheana dá dtagraítear sa chéad abairt den mhír seo.
                        
                     
            
               2.   Beidh rochtain ag aon úsáideoir sonraí laistigh den Aontas ar na sonraí dá dtagraítear i mír 1 agus ar na meiteashonraí comhfhreagracha lena n-áirítear faisnéis maidir lena gcáilíocht:
               
                           (a)
                        
                        
                           ar bhonn neamh-idirdhealaitheach nuair a sholáthraíonn údaráis bhóithre agus oibreoirí bóithre iad;
                        
                     
                           (b)
                        
                        
                           ceanglais cháilíochta íosta seo a leanas a n-aontóidh na Ballstáit leo i gcomhar leis na páirtithe leasmhara ábhartha;
                        
                     
                           (c)
                        
                        
                           laistigh de thréimhse ama a fheistiú d'úsáid iontaofa agus éifeachtach na sonraí chun faisnéis tráchta fíor-ama a chruthú;
                        
                     
                           (d)
                        
                        
                           pointe rochtana náisiúnta nó comhchoiteann dá dtagraítear in Airteagal 3;
                        
                     
                           (e)
                        
                        
                           gan aon oibleagáid ar shealbhóirí soláthraithe sonraí a ghintear san fheithicil agus soláthraithe seirbhíse príobháideacha rochtain a thabhairt ar a gcuid sonraí nó aon cheann dá gcuid sonraí a roinnt le húsáideoirí sonraí príobháideacha. Féadfaidh malartú agus athúsáid a gcuid sonraí a bheith faoi réir téarmaí agus coinníollacha arna gcinneadh ag an sealbhóir sonraí príobháideacha.
                        
                     
            
               3.   Comhoibreoidh úsáideoirí sonraí a úsáideann na sonraí dá dtagraítear i mír 1 agus sealbhóirí sonraí chun a áirithiú go gcuirfear aon mhíchruinneas a bhaineann leis na sonraí in iúl gan mhoill don sealbhóir sonraí as a dtagann na sonraí.
            
            
               4.   Déanfaidh soláthraithe seirbhíse aon bhearta bainistithe tráchta sealadacha arna bhforbairt ag na húdaráis inniúla a phróiseáil agus a áireamh, gan costais bhreise don úsáideoir deiridh, sna seirbhísí ábhartha a sholáthraíonn siad agus a bheidh inrochtana tríd an bpointe rochtana náisiúnta nó comhchoiteann i bhformáid dhigiteach mheaisín-inléite.
            
            
               5.   Chun faisnéis iomchuí a sholáthar go díreach do na húsáideoirí deiridh agus chun barrfheabhsú a dhéanamh ar chothabháil bóithre agus ar shábháilteacht ar bhóithre, féadfaidh údaráis bhóithre agus oibreoirí bóithre a iarraidh ar shealbhóirí sonraí agus soláthraithe seirbhíse a ghintear san fheithicil na cineálacha sonraí a sholáthar ar staid an ghréasáin a bhailíonn siad agus a nuashonraíonn siad de bhun Airteagal 10. Más rud é, mar fhreagra ar iarraidh ó údarás bóithre nó ó oibreoir bóthair, go ndéanann sealbhóir na sonraí na sonraí inrochtana, beidh feidhm ag coinníollacha FRAND (Cothrom, Réasúnach agus Neamh-Idirdhealaitheach). Soláthrófar na sonraí i bhformáid DATEX II (EN 16157, CEN/TS 16157 agus leaganacha uasghrádaithe ina dhiaidh sin) nó in aon fhormáid mheaisín-inléite digiteach arna comhaontú ag na Ballstáit, agus na meiteashonraí comhfhreagracha ag gabháil léi, lena n-áirítear faisnéis maidir le cáilíocht na faisnéise sin.
            
            
               6.   Féadfar sonraí maidir le staid an ghréasáin atá curtha i gcartlann ag údaráis bhóithre nó oibreoirí bóithre a úsáid chun críocha bainistiú sábháilteachta bonneagair bóithre agus measúnuithe sábháilteachta ar bhóithre ar fud an ghréasáin. Mura dtoirmisctear iad le comhaontuithe ceadúnais, cuirfear na sonraí sin ar fáil lena malartú agus lena n-athúsáid, ar bhonn neamh-idirdhealaitheach, tríd an bpointe rochtana náisiúnta nó comhchoiteann dá dtagraítear in Airteagal 3.
            
            
               7.   Laistigh de theorainneacha na gcomhaontuithe ceadúnais is infheidhme, déanfar sonraí tuartha maidir le staid an ghréasáin atá ríofa ag údaráis bhóithre nó oibreoirí bóithre, a chur ar fáil lena malartú agus lena n-athúsáid, ar bhonn neamh-idirdhealaitheach, tríd an bpointe rochtana náisiúnta nó comhchoiteann dá dtagraítear in Airteagal 3.
            
            
               8.   Comhoibreoidh na Ballstáit chun comhchaighdeáin a shainiú maidir le malartú agus athúsáid sonraí dá dtagraítear i mír 6 agus i mír 7.
            
         
         
            Airteagal 7
            Inrochtaineacht, malartú agus athúsáid sonraí maidir le húsáid fíor-ama an líonra
            
               1.   Chun soláthar seirbhísí faisnéise tráchta comhoiriúnacha, idir-inoibritheacha agus leanúnacha a éascú ar fud an Aontais, soláthróidh údaráis bhóithre, oibreoirí bóithre, soláthraithe seirbhíse, sealbhóirí sonraí a ghintear san fheithicil agus athluchtú agus athbhreoslú geallsealbhóirí a bhaineann le hathbhreoslú, soláthróidh siad na sonraí maidir le húsáid fíor-ama an líonra a liostaítear san Iarscríbhinn a bhailíonn siad i bhformáid DATEX II (EN 16157, CEN/TS 16157 agus leaganacha uasghrádaithe ina dhiaidh sin). Déanfar aon nuashonrú ar na sonraí sin de bhun Airteagal 11.
               Má tá caighdeáin bhreise nó caighdeáin mhalartacha le sainiú, beidh feidhm ag na coinníollacha seo a leanas:
               
                           —
                        
                        
                           comhoibreoidh na Ballstáit chun na caighdeáin bhreise nó na caighdeáin mhalartacha sin a shainiú;
                        
                     
                           —
                        
                        
                           beidh formáidí digiteacha meaisín-inléite comhoiriúnach leis na caighdeáin atá ann cheana dá dtagraítear sa chéad abairt den mhír seo.
                        
                     
            
               2.   Beidh rochtain ag aon úsáideoirí sonraí laistigh den Aontas ar na sonraí dá dtagraítear i mír 1 agus ar na meiteashonraí comhfhreagracha lena n-áirítear faisnéis maidir lena gcáilíocht:
               
                           (a)
                        
                        
                           ar bhonn neamh-idirdhealaitheach nuair a sholáthraíonn údaráis bhóithre agus oibreoirí bóithre iad;
                        
                     
                           (b)
                        
                        
                           ceanglais cháilíochta íosta seo a leanas a n-aontóidh na Ballstáit leo i gcomhar leis na páirtithe leasmhara ábhartha;
                        
                     
                           (c)
                        
                        
                           laistigh de thréimhse ama a fheistiú d'úsáid iontaofa agus éifeachtach na sonraí chun faisnéis tráchta fíor-ama a chruthú;
                        
                     
                           (d)
                        
                        
                           pointe rochtana náisiúnta nó comhchoiteann dá dtagraítear in Airteagal 3;
                        
                     
                           (e)
                        
                        
                           gan aon oibleagáid ar shealbhóirí soláthraithe sonraí a ghintear san fheithicil agus soláthraithe seirbhíse príobháideacha rochtain a thabhairt ar a gcuid sonraí nó aon cheann dá gcuid sonraí a roinnt le húsáideoirí sonraí príobháideacha. Féadfaidh malartú agus athúsáid a gcuid sonraí a bheith faoi réir téarmaí agus coinníollacha arna gcinneadh ag an sealbhóir sonraí príobháideacha.
                        
                     
            
               3.   Chun faisnéis iomchuí a sholáthar go díreach do na húsáideoirí deiridh agus chun barrfheabhsú a dhéanamh ar chothabháil bóithre agus ar shábháilteacht ar bhóithre, féadfaidh údaráis bhóithre agus oibreoirí bóithre a iarraidh ar shealbhóirí sonraí agus soláthraithe seirbhíse a ghintear san fheithicil na cineálacha sonraí a sholáthar ar staid an ghréasáin a bhailíonn siad agus a nuashonraíonn siad de bhun Airteagal 11. Más rud é, mar fhreagra ar iarraidh ó údarás bóithre nó ó oibreoir bóthair, go ndéanann sealbhóir na sonraí na sonraí inrochtana, beidh feidhm ag coinníollacha FRAND (Cothrom, Réasúnach agus Neamh-Idirdhealaitheach). Soláthrófar na sonraí i bhformáid DATEX II (EN 16157, CEN/TS 16157 agus leaganacha uasghrádaithe ina dhiaidh sin) nó in aon fhormáid mheaisín-inléite digiteach arna comhaontú ag na Ballstáit, agus na meiteashonraí comhfhreagracha ag gabháil léi, lena n-áirítear faisnéis maidir le cáilíocht na faisnéise sin.
            
            
               4.   Féadfar sonraí maidir le húsáid fíor-ama an ghréasáin atá curtha i gcartlann ag údaráis bhóithre nó oibreoirí bóithre a úsáid chun críocha bainistiú sábháilteachta bonneagair bóithre agus measúnuithe sábháilteachta ar bhóithre ar fud an ghréasáin. Mura dtoirmisctear iad le comhaontuithe ceadúnais, cuirfear na sonraí sin ar fáil lena malartú agus lena n-athúsáid, ar bhonn neamh-idirdhealaitheach, tríd an bpointe rochtana náisiúnta nó comhchoiteann dá dtagraítear in Airteagal 3.
            
            
               5.   Laistigh de theorainneacha na gcomhaontuithe ceadúnais is infheidhme, ba cheart sonraí tuartha maidir le húsáid fíor-ama an ghréasáin atá ríofa ag údaráis bhóithre nó oibreoirí bóithre, a chur ar fáil lena malartú agus lena n-athúsáid, ar bhonn neamh-idirdhealaitheach, tríd an bpointe rochtana náisiúnta nó comhchoiteann dá dtagraítear in Airteagal 3.
            
            
               6.   Comhoibreoidh na Ballstáit chun comhchaighdeáin a shainiú maidir le malartú agus athúsáid sonraí dá dtagraítear i mír 4 agus i mír 5.
            
         
         
            Airteagal 8
            Sonraí maidir le bonneagar a nuashonrú
            
               1.   Beidh na paraiméadair seo a leanas i nuashonruithe na sonraí maidir le bonneagar:
               
                           (a)
                        
                        
                           an cineál sonraí a leagtar amach i bpointe 1 den Iarscríbhinn lena mbaineann an nuashonrú;
                        
                     
                           (b)
                        
                        
                           suíomh an choinníll lena mbaineann an nuashonrú;
                        
                     
                           (c)
                        
                        
                           an cineál nuashonraithe (modhnú, cur isteach nó scriosadh);
                        
                     
                           (d)
                        
                        
                           an tuairisc ar an nuashonrú, ina bhfuil an luach/na luacha nuashonraithe agus an réimse/na réimsí nuashonraithe agus an fhaisnéis nuashonraithe, agus i gcás inarb ábhartha, na cúiseanna leis an luach/na luach nó na réimsí atá as dáta agus réimse/réimsí a athsholáthar;
                        
                     
                           (e)
                        
                        
                           an dáta ar tugadh na sonraí cothrom le dáta;
                        
                     
                           (f)
                        
                        
                           an dáta agus an t-am a tharla an t-athrú ar choinníoll ar leith nó nuair atá sé beartaithe go dtarlóidh sé;
                        
                     
                           (g)
                        
                        
                           cáilíocht an nuashonraithe sonraí mar a shainmhínítear i gceanglais cháilíochta a n-aontóidh na Ballstáit leo i gcomhar leis na páirtithe leasmhara ábhartha.
                        
                     Cinnfear suíomh an choinníll lena mbaineann an nuashonrú trí úsáid a bhaint as modh tagartha suímh dhinimiciúil caighdeánaithe nó aon mhodh tagartha suímh dhinimiciúil eile a nglactar leis go ginearálta lena gcumasaítear díchódú agus léirmhíniú gan débhrí ar an suíomh sin.
            
            
               2.   Áiritheoidh na sealbhóirí sonraí ábhartha go ndéanfar sonraí maidir le bonneagar a nuashonrú laistigh de thréimhse ama a fheistiú d'úsáid iontaofa agus éifeachtach na sonraí i seirbhísí faisnéise tráchta fíor-ama agus, i gcás inarb eol agus inar féidir, soláthróidh siad na nuashonruithe sin d'úsáideoirí sonraí roimh ré.
            
            
               3.   Déanfaidh na sealbhóirí sonraí ábhartha aon mhíchruinneas a bhraith siad ina gcuid sonraí a cheartú go tráthúil nó cuirfidh aon úsáideoirí sonraí agus úsáideoirí deiridh in iúl dóibh iad.
            
            
               4.   Nuair a chuireann táirgeoirí léarscáileanna digiteacha agus soláthraithe seirbhíse faisnéis i láthair d’úsáideoirí deiridh, áiritheoidh siad go ndéanfar nuashonruithe sonraí ábhartha ar bhonneagar a phróiseáil laistigh de thréimhse ama a bheidh oiriúnach d'úsáid iontaofa agus éifeachtach na sonraí i seirbhísí faisnéise tráchta fíor-ama.
            
         
         
            Airteagal 9
            Sonraí a nuashonrú maidir le rialacháin agus srianta
            
               1.   Beidh na paraiméadair seo a leanas ar a laghad i gceist leis na nuashonruithe ar na sonraí maidir le rialacháin agus srianta:
               
                           (a)
                        
                        
                           na cineálacha sonraí a leagtar amach i bpointe 2 agus i bpointe 3 den Iarscríbhinn lena mbaineann an nuashonrú;
                        
                     
                           (b)
                        
                        
                           suíomh an choinníll lena mbaineann an nuashonrú;
                        
                     
                           (c)
                        
                        
                           an cineál nuashonraithe (modhnú, cur isteach nó scriosadh);
                        
                     
                           (d)
                        
                        
                           tuairisc ar an nuashonrú, lena n-áirítear tréimhse an teagmhais agus an choinníll/na gcoinníollacha a forchuireadh, mar shampla ar chineálacha áirithe feithiclí, lena mbaineann an nuashonrú;
                        
                     
                           (e)
                        
                        
                           an dáta ar tugadh na sonraí cothrom le dáta;
                        
                     
                           (f)
                        
                        
                           an dáta agus an t-am a tharla an t-athrú ar choinníoll ar leith nó nuair atá sé beartaithe go dtarlóidh sé;
                        
                     
                           (g)
                        
                        
                           cáilíocht an nuashonraithe sonraí mar a shainmhínítear i gceanglais cháilíochta a n-aontóidh na Ballstáit leo i gcomhar leis na páirtithe leasmhara ábhartha.
                        
                     Cinnfear suíomh an choinníll lena mbaineann an nuashonrú trí úsáid a bhaint as modh tagartha suímh dhinimiciúil caighdeánaithe nó aon mhodh tagartha suímh dhinimiciúil eile a nglactar leis go ginearálta lena gcumasaítear díchódú agus léirmhíniú gan débhrí ar an suíomh sin.
            
            
               2.   Áiritheoidh na sealbhóirí sonraí ábhartha go ndéanfar sonraí maidir le rialacháin agus srianta a nuashonrú laistigh de thréimhse ama a fheistiú d'úsáid iontaofa agus éifeachtach na sonraí i seirbhísí faisnéise tráchta fíor-ama agus, i gcás inarb eol agus inar féidir, soláthróidh siad na nuashonruithe sin d'úsáideoirí sonraí roimh ré.
            
            
               3.   Déanfaidh na sealbhóirí sonraí ábhartha aon mhíchruinneas a bhraith siad ina gcuid sonraí a cheartú go tráthúil nó cuirfidh aon úsáideoirí sonraí agus úsáideoirí deiridh in iúl dóibh iad.
            
            
               4.   Nuair a chuireann táirgeoirí léarscáileanna digiteacha agus soláthraithe seirbhíse faisnéis i láthair d’úsáideoirí deiridh, áiritheoidh siad go ndéanfar nuashonruithe sonraí ábhartha maidir le rialacháin agus srianta a phróiseáil laistigh de thréimhse ama a bheidh oiriúnach d'úsáid iontaofa agus éifeachtach na sonraí i seirbhísí faisnéise tráchta fíor-ama.
            
            
               5.   Déanfar an fhaisnéis tráchta fíor-ama a mhodhnú dá réir sin nó a tharraingt siar a luaithe is féidir tar éis do stádas na sonraí lena mbaineann athrú.
            
         
         
            Airteagal 10
            Sonraí maidir le staid an líonra a nuashonrú
            
               1.   Beidh na paraiméadair seo a leanas ar a laghad i nuashonruithe na sonraí ar staid an líonra:
               
                           (a)
                        
                        
                           na cineálacha sonraí a leagtar amach i bpointe 4 agus i bpointe 5 den Iarscríbhinn lena mbaineann an nuashonrú agus, i gcás inarb iomchuí, tuairisc ghearr air;
                        
                     
                           (b)
                        
                        
                           suíomh an imeachta nó an choinníll lena mbaineann an nuashonrú;
                        
                     
                           (c)
                        
                        
                           tréimhse an teagmhais nó an choinníll lena mbaineann an nuashonrú;
                        
                     
                           (d)
                        
                        
                           cáilíocht an nuashonraithe sonraí mar a shainmhínítear i gceanglais cháilíochta a n-aontóidh na Ballstáit leo i gcomhar leis na páirtithe leasmhara ábhartha.
                        
                     Suíomh an teagmhais nó an choinníll lena mbaineann an nuashonrú trí úsáid a bhaint as modh tagartha suímh dhinimiciúil caighdeánaithe nó aon mhodh tagartha suímh dhinimiciúil eile a nglactar leis go ginearálta lena gcumasaítear díchódú agus léirmhíniú gan débhrí ar an suíomh sin.
            
            
               2.   Áiritheoidh na sealbhóirí sonraí ábhartha go ndéanfar sonraí maidir le staid an líonra a nuashonrú laistigh de thréimhse ama a fheistiú d'úsáid iontaofa agus éifeachtach na sonraí i seirbhísí faisnéise tráchta fíor-ama agus, i gcás inarb eol agus inar féidir, soláthróidh siad na nuashonruithe sin roimh ré.
            
            
               3.   Déanfaidh na sealbhóirí sonraí ábhartha aon mhíchruinneas a bhraith siad ina gcuid sonraí a cheartú go tráthúil nó cuirfidh aon úsáideoirí sonraí agus úsáideoirí deiridh in iúl dóibh iad.
            
            
               4.   Déanfar an fhaisnéis tráchta fíor-ama a mhodhnú dá réir sin nó a tharraingt siar a luaithe is féidir tar éis do stádas sonraí lena mbaineann athrú.
            
            
               5.   Nuair a chuireann soláthraithe seirbhíse faisnéis i láthair d’úsáideoirí deiridh, áiritheoidh siad go ndéanfar nuashonruithe sonraí ábhartha maidir le staid an líonra a phróiseáil laistigh de thréimhse ama a bheidh oiriúnach d'úsáid iontaofa agus éifeachtach na sonraí i seirbhísí faisnéise tráchta fíor-ama.
            
         
         
            Airteagal 11
            Sonraí a nuashonrú maidir le húsáid fíor-ama an líonra
            
               1.   Áireofar na paraiméadair seo a leanas ar a laghad sna nuashonruithe ar na sonraí maidir le húsáid fíor-ama an líonra:
               
                           (a)
                        
                        
                           na cineálacha sonraí mar a leagtar amach i bpointe 6 den Iarscríbhinn lena mbaineann an nuashonrú agus, i gcás inarb iomchuí, tuairisc ghearr air;
                        
                     
                           (b)
                        
                        
                           suíomh an imeachta nó an choinníll lena mbaineann an nuashonrú;
                        
                     
                           (c)
                        
                        
                           cáilíocht an nuashonraithe sonraí mar a shainmhínítear i gceanglais cháilíochta a n-aontóidh na Ballstáit leo i gcomhar leis na páirtithe leasmhara ábhartha.
                        
                     Suíomh an teagmhais nó an choinníll lena mbaineann an nuashonrú trí úsáid a bhaint as modh tagartha suímh dhinimiciúil caighdeánaithe nó aon mhodh tagartha suímh dhinimiciúil eile a nglactar leis go ginearálta lena gcumasaítear díchódú agus léirmhíniú gan débhrí ar an suíomh sin.
            
            
               2.   Déanfar an fhaisnéis tráchta fíor-ama nó na sonraí gaolmhara a mhodhnú dá réir sin nó a tharraingt siar a luaithe is féidir tar éis do stádas na sonraí lena mbaineann athrú.
            
            
               3.   Nuair a chuireann soláthraithe seirbhíse faisnéis i láthair d’úsáideoirí deiridh, áiritheoidh siad go ndéanfar nuashonruithe maidir le húsáid fíor-ama an líonra a phróiseáil laistigh de thréimhse ama a bheidh oiriúnach d'úsáid iontaofa agus éifeachtach na sonraí i seirbhísí faisnéise tráchta fíor-ama.
            
         
         
            Airteagal 12
            Measúnú ar chomhlíonadh
            
               1.   Déanfaidh na Ballstáit measúnú i dtaobh an gcomhlíonann na sealbhóirí sonraí agus na húsáideoirí sonraí a bhfuil feidhm ag na hairteagail sin maidir leo na ceanglais a leagtar amach in Airteagal 3 go hAirteagal 11 i gcomhréir le mír 2 agus mír 3.
            
            
               2.   Chun dul ar aghaidh leis an measúnú, féadfaidh údaráis inniúla na mBallstát na doiciméid seo a leanas a iarraidh ar aon sealbhóirí sonraí agus ar úsáideoirí sonraí:
               
                           (a)
                        
                        
                           tuairisc ar na sonraí, ar an léarscáil dhigiteach nó ar na seirbhísí faisnéise tráchta fíor-ama a sholáthraíonn siad chomh maith leis an bhfaisnéis maidir lena gcáilíocht agus coinníollacha athúsáide na sonraí sin;
                        
                     
                           (b)
                        
                        
                           dearbhú fianaisebhunaithe maidir le comhlíonadh na gceanglas a leagtar amach in Airteagal 3 go hAirteagal 11.
                        
                     
            
               3.   Déanfaidh na Ballstáit cruinneas na ndearbhuithe dá dtagraítear i mír 2, pointe (b), a sheiceáil go randamach.
            
         
         
            Airteagal 13
            Tuairisciú
            
               1.   Faoin 1 Eanáir 2023 ar a dhéanaí, cuirfidh na Ballstáit liosta agus léirshamhlú léarscáile na mbóithre a áirítear sa ghréasán bóithre príomha ar fáil don Choimisiún.
            
            
               2.   Cuirfidh na Ballstáit an fhaisnéis seo a leanas ar fáil don Choimisiún mar chuid de na tuarascálacha ar dhul chun cinn dá bhforáiltear in Airteagal 17(3) de Threoir 2010/40/AE:
               
                           (a)
                        
                        
                           an dul chun cinn a rinneadh maidir le hinrochtaineacht, malartú agus athúsáid na gcineálacha sonraí a leagtar amach san Iarscríbhinn;
                        
                     
                           (b)
                        
                        
                           raon feidhme geografach na sonraí atá inrochtana tríd an bPointe Rochtana Náisiúnta, athruithe ar an bpríomhlíonra bóithre agus inneachar sonraí na seirbhísí faisnéise tráchta fíor-ama agus a gcáilíocht, lena n-áirítear na critéir a úsáidtear chun an cháilíocht sin a shainiú agus na modhanna a úsáidtear chun faireachán a dhéanamh air;
                        
                     
                           (c)
                        
                        
                           torthaí an mheasúnaithe ar chomhlíonadh dá dtagraítear in Airteagal 12 leis na ceanglais a leagtar amach in Airteagal 3 go hAirteagal 11;
                        
                     
                           (d)
                        
                        
                           i gcás inarb ábhartha, tuairisc ar athruithe ar an bpointe rochtana náisiúnta nó ar an bpointe rochtana comhchoiteann.
                        
                     
         
         
            Airteagal 14
            Forálacha idirthréimhseacha
            I gcás idirthréimhse dar críoch an 31 Nollaig 2027, ní bheidh feidhm ag oibleagáidí a bhaineann le cineálacha sonraí faoi phointí 1, 3, 5 agus 6 den Iarscríbhinn maidir le bóithre seachas na nithe seo a leanas:
            
                        (a)
                     
                     
                        gréasán bóithre cuimsitheach tras-Eorpach;
                     
                  
                        (b)
                     
                     
                        mótarbhealaí eile nach n-áirítear i ngréasán bóithre cuimsitheach tras-Eorpach;
                     
                  
                        (c)
                     
                     
                        príomhbhóithre.
                     
                  
         
            Airteagal 15
            Aisghairm
            Aisghairtear Rialachán Tarmligthe (AE) 2015/962 ón 1 Eanáir 2025.
         
         
            Airteagal 16
            Teacht i bhfeidhm agus cur i bhfeidhm
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            Beidh feidhm aige ón 1 Eanáir 2025.
            Beidh feidhm ag Airteagal 13, áfach, ón 1 Eanáir 2023.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 2 Feabhra 2022.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 207, 6.8.2010, lch. 1.
         
            (2)  IO L 157, 23.6.2015, lch. 21.
         
            (3)  Rialachán Tarmligthe (AE) Uimh. 885/2013 ón gCoimisiún an 15 Bealtaine 2013 lena bhforlíontar Treoir 2010/40/AE ó Pharlaimint na hEorpa agus ón gComhairle maidir le seirbhísí faisnéise a sholáthar d'áiteanna páirceála sábháilte agus slána do thrucailí agus d'fheithiclí tráchtála (IO L 247, 18.9.2013, lch. 1).
         
            (4)  Rialachán Tarmligthe (AE) Uimh. 886/2013 ón gCoimisiún an 15 Bealtaine 2013 lena bhforlíontar Treoir 2010/40/AE ó Pharlaimint na hEorpa agus ón gComhairle maidir le sonraí agus nósanna imeachta chun faisnéis íosta tráchta uilíoch a bhaineann le sábháilteacht ar bhóithre a sholáthar, i gcás inar féidir, saor in aisce d'úsáideoirí (IO L 247, 18.9.2013, lch. 6).
         
            (5)  Treoir (AE) 2019/1024 ó Pharlaimint na hEorpa agus ón gComhairle an 20 Meitheamh 2019 maidir le sonraí oscailte, agus maidir le faisnéis ón earnáil phoiblí a athúsáid (IO L 172, 26.6.2019, lch. 56).
         
            (6)  Treoir 2007/2/CE ó Pharlaimint na hEorpa agus ón gComhairle an 14 Márta 2007 lena mbunaítear Bonneagar d'Fhaisnéis Spásúil sa Chomhphobal Eorpach (INSPIRE) (IO L 108, 25.4.2007, lch. 1).
         
            (7)  Rialachán (AE) Uimh. 1089/2010 ón gCoimisiún an 23 Samhain 2010 lena gcuirtear chun feidhme Treoir 2007/2/CE ó Pharlaimint na hEorpa agus ón gComhairle a mhéid a bhaineann le hidir-inoibritheacht tacair agus seirbhísí sonraí spásúla (IO L 323, 8.12.2010, lch. 11).
         
            (8)  Rialachán (AE) Uimh. 1315/2013 ó Pharlaimint na hEorpa agus ón gComhairle an 11 Nollaig 2013 maidir le treoirlínte an Aontais chun an gréasán tras-Eorpach iompair a fhorbairt agus lena n-aisghairtear Cinneadh Uimh. 661/2010/AE (IO L 348, 20.12.2013, lch. 1).
         
            (9)  IO L 319, 29.11.2008, lch. 59.
         
            (10)  Rialachán (AE) 2016/679 ó Pharlaimint na hEorpa agus ón gComhairle an 27 Aibreán 2016 maidir le daoine nádúrtha a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin, agus lena n-aisghairtear Treoir 95/46/CE (An Rialachán Ginearálta maidir le Cosaint Sonraí) (IO L 119, 4.5.2016, lch. 1).
         
            (11)  IO L 201, 31.7.2002, lch. 37.
         
            (12)  Treoir (AE) 2019/1024 ó Pharlaimint na hEorpa agus ón gComhairle an 20 Meitheamh 2019 maidir le sonraí oscailte, agus maidir le faisnéis ón earnáil phoiblí a athúsáid (IO L 172, 26.6.2019, lch. 56).
         
            (13)  Treoir (AE) 2019/520 ó Pharlaimint na hEorpa agus ón gComhairle an 19 Márta 2019 maidir le hidir-inoibritheacht na gcóras leictreonach dolaí bóthair agus lena n-éascaítear malartú trasteorann faisnéise faoi mhainneachtain dolaí a íoc san Aontas, (IO L 91, 29.3.2019, lch. 45).
      
      
         
            IARSCRÍBHINN
            (dá dtagraítear in Airteagail 2, 3, 4, 5, 6, 7, 8, 9, 10, 11, 13 agus 14)
            
               (1)   
               Na cineálacha sonraí maidir le bonneagar:
               
                           (a)
                        
                        
                           Naisc idir gréasáin bhóithre agus a saintréithe fisiceacha:
                           
                                       (i)
                                    
                                    
                                       geoiméadracht;
                                    
                                 
                                       (ii)
                                    
                                    
                                       leithead na mbóithre;
                                    
                                 
                                       (iii)
                                    
                                    
                                       líon lánaí;
                                    
                                 
                                       (iv)
                                    
                                    
                                       grádáin;
                                    
                                 
                                       (v)
                                    
                                    
                                       acomhail;
                                    
                                 
                     
                           (b)
                        
                        
                           aicmiú bóthair;
                        
                     
                           (c)
                        
                        
                           suíomh stáisiúin dolaí;
                        
                     
                           (d)
                        
                        
                           suíomh limistéir seirbhíse agus limistéir scíthe;
                        
                     
                           (e)
                        
                        
                           suíomh pointí athluchtaithe le haghaidh feithiclí leictreacha agus na coinníollacha maidir lena n-úsáid;
                        
                     
                           (f)
                        
                        
                           suíomh gás nádúrtha comhbhrúite, gás nádúrtha leachtaithe, stáisiúin gáis pheitriliam leachtaithe;
                        
                     
                           (g)
                        
                        
                           suíomh pointí athbhreoslaithe agus stáisiúin le haghaidh gach cineáil eile breosla;
                        
                     
                           (h)
                        
                        
                           suíomh limistéir seachadta.
                        
                     
            
               (2)   
               Na cineálacha ríthábhachtacha sonraí maidir le rialacháin agus srianta:
               
                           (a)
                        
                        
                           rialacháin tráchta statacha agus dinimiciúla, i gcás inarb infheidhme:
                           
                                       (i)
                                    
                                    
                                       coinníollacha rochtana le haghaidh tolláin;
                                    
                                 
                                       (ii)
                                    
                                    
                                       coinníollacha rochtana le haghaidh droichid;
                                    
                                 
                                       (iii)
                                    
                                    
                                       srianta buana ar rochtain;
                                    
                                 
                                       (iv)
                                    
                                    
                                       teorainneacha luais;
                                    
                                 
                                       (v)
                                    
                                    
                                       rialacháin maidir le seachadadh lasta;
                                    
                                 
                                       (vi)
                                    
                                    
                                       coisc scoite ar fheithiclí earraí troma;
                                    
                                 
                                       (vii)
                                    
                                    
                                       srianta ar mheáchan/fad/leithead/ard;
                                    
                                 
                                       (viii)
                                    
                                    
                                       sráideanna aontreo;
                                    
                                 
                                       (ix)
                                    
                                    
                                       teorannacha srianta, toirmisc nó oibleagáidí a bhfuil bailíocht limistéir acu, stádas reatha rochtana agus coinníollacha le haghaidh cúrsaíochta i limistéir tráchta rialáilte;
                                    
                                 
                                       (x)
                                    
                                    
                                       treo taistil ar lánaí inchúlaithe;
                                    
                                 
                     
                           (b)
                        
                        
                           pleananna cúrsaíochta tráchta.
                        
                     
            
               (3)   
               Cineálacha eile sonraí maidir le rialacháin agus srianta:
               
                           (a)
                        
                        
                           suíomh agus sainaithint comharthaí tráchta lena léirítear rialacháin tráchta agus lena sainaithnítear contúirtí:
                           
                                       (i)
                                    
                                    
                                       coinníollacha rochtana le haghaidh tolláin;
                                    
                                 
                                       (ii)
                                    
                                    
                                       coinníollacha rochtana le haghaidh droichid;
                                    
                                 
                                       (iii)
                                    
                                    
                                       srianta buana ar rochtain;
                                    
                                 
                                       (iv)
                                    
                                    
                                       comharthaí tráchta eile a léiríonn rialacháin tráchta;
                                    
                                 
                     
                           (b)
                        
                        
                           rialacháin tráchta statacha agus dinimiciúla, i gcás inarb infheidhme, seachas na rialacháin tráchta dá dtagraítear i bpointe (2);
                        
                     
                           (c)
                        
                        
                           bóithre dola, táillí úsáideora seasta is infheidhme agus modhanna íocaíochta atá ar fáil (lena n-áirítear bealaí miondíola agus modhanna próiseála orduithe) a shainaithint;
                        
                     
                           (d)
                        
                        
                           táillí úsáideora bóthair athraitheacha agus modhanna íocaíochta atá ar fáil, lena n-áirítear bealaí miondíola agus modhanna próiseála orduithe.
                        
                     
            
               (4)   
               Na cineálacha ríthábhachtacha sonraí maidir le staid an ghréasáin:
               
                           (a)
                        
                        
                           dúnadh bóithre;
                        
                     
                           (b)
                        
                        
                           dúnadh lánaí;
                        
                     
                           (c)
                        
                        
                           oibreacha bóthair;
                        
                     
                           (d)
                        
                        
                           bearta sealadacha bainistíochta tráchta.
                        
                     
            
               (5)   
               Cineálacha eile sonraí maidir le staid an ghréasáin:
               
                           (a)
                        
                        
                           dúnadh droichead;
                        
                     
                           (b)
                        
                        
                           timpistí agus teagmhais;
                        
                     
                           (c)
                        
                        
                           drochdhálaí bóthair;
                        
                     
                           (d)
                        
                        
                           dálaí aimsire a dhéanann difear do dhromchla an bhóthair agus don infheictheacht.
                        
                     
            
               (6)   
               Na cineálacha sonraí maidir le húsáid fíor-ama an ghréasáin:
               
                           (a)
                        
                        
                           méid na tráchta;
                        
                     
                           (b)
                        
                        
                           luas na tráchta;
                        
                     
                           (c)
                        
                        
                           suíomh agus fad scuainí tráchta;
                        
                     
                           (d)
                        
                        
                           amanna taistil;
                        
                     
                           (e)
                        
                        
                           am feithimh ag trasnuithe teorainneacha;
                        
                     
                           (f)
                        
                        
                           inrochtaineacht limistéir seachadta;
                        
                     
                           (g)
                        
                        
                           inrochtaineacht pointí agus stáisiúin athluchtaithe le haghaidh feithiclí leictreacha;
                        
                     
                           (h)
                        
                        
                           infhaighteacht pointí agus stáisiúin athbhreoslaithe le haghaidh cineálacha ionadúla breosla;
                        
                     
                           (i)
                        
                        
                           praghas an athluchtaithe/athbhreoslaithe ad hoc.